**LĪGUMS***par uzpūšamo bortu piegādi spīdveja stadiona nožogošanai*

Menas salā/Daugavpilī 2017.gada \_\_\_.\_\_\_\_\_\_\_\_\_\_\_\_

**Daugavpils pilsētas dome**, reģ.Nr.90000077325, juridiskā adrese: Krišjāņa Valdemāra iela 1, Daugavpils, Domes izpilddirektores **Ingas Goldbergas** personā, kura rīkojas uz Daugavpils pilsētas domes 2005.gada 11.augusta saistošo noteikumu Nr.5 „Daugavpils pilsētas pašvaldības nolikums” 25.1punkta pamata, (turpmāk – **Pasūtītājs)**, no vienas puses, un

**Uzņēmums “3Sixtysports Limited”**, reģ.Nr.013076V, juridiskā adrese: 12 Mount Havelock, Douglas, Isle of Man (British Isles) IM1 2QG, direktora **Entonija Briga/Anthony Briggs** personā, ar tiesībām pārstāvēt kapitālsabiedrību atsevišķi, (turpmāk – Piegādātājs), no otras puses, abas kopā/atsevišķi turpmāk Puses/Puse, pastāvot pilnīgai vienprātībai, bez viltus, maldiem un spaidiem,

ņemot vērā Daugavpils pilsētas domes Iepirkumu komisijas 2017.gada 22.februāra lēmumu iepirkumā „Uzpūšamo bortu piegāde un uzstādīšana Daugavpils pilsētas Sporta un jaunatnes departamenta Sporta nodaļas vajadzībām”, DPD 2017/14, noslēdza šāda satura līgumu:

**I. Līguma priekšmets**

1. Pasūtītājs uzdod, bet Piegādātājs apņemas piegādāt un uzstādīt **uzpūšamos bortus spīdveja stadiona nožogošanai** (turpmāk – Inventārs) atbilstoši Piegādātāja iepirkumam iesniegtajam tehniskajam piedāvājumam, kas ir šī Līguma neatņemama sastāvdaļa.
2. Piegādātājs piegādā Inventāru pēc adreses**: Jelgavas iela 54, Daugavpils, Latvijas Republika, stadions “Lokomotīve”.**
3. Piegādātājs apņemas izpildīt Pasūtījumu **10 (desmit) dienu laikā** no līguma spēkā stāšanās dienas.

**II. Piegādātāja pienākumi**

1. Piegādāt Inventāru saskaņā ar Līgumu un iesniegt Pasūtītājam parakstīšanai Pasūtījuma nodošanas – pieņemšanas aktu un apmaksas dokumentus.
2. Piegādāt Inventāru atbilstoši Līguma pielikumā norādītajam apjomam, kvalitātes prasībām un aprakstam.
3. Piegādāt Inventāru Līguma 2.punktā noteiktajā adresē Pasūtītāja atbildīgās personas norādītajā vietā. Transportēšanas un glabāšanas laikā Inventāram jābūt iepakotam, lai to pasargātu no vizuālo defektu rašanās.
4. Saskaņot Inventāra piegādes laiku ar Līgumā norādīto Pasūtītāja atbildīgo personu ne vēlāk kā divas darba dienas pirms Inventāra piegādes.

**III. Pasūtītāja pienākumi**

1. Veikt samaksu par kvalitatīvi piegādāto Inventāra saskaņā ar Līguma noteikumiem.
2. Līgumā noteiktajā kārtībā pieņemt Piegādātāja piegādāto Inventāru un parakstīt Pasūtījuma nodošanas – pieņemšanas aktu un apmaksas dokumentus, ja piegādātais Inventārs un tā kvalitāte atbilst Līguma specifikācijai.

**IV. Līguma summa un norēķinu kārtība**

1. Līguma summa ir **EUR 41 628,00 (četrdesmit viens tūkstotis seši simti divdesmit astoņi *euro* un 00 centi)** bez pievienotās vērtības nodokļa (PVN), PVN 0% sastāda EUR 0,00 (nulle *euro* un 00 centi), kopā ar PVN EUR 41 628,00 (četrdesmit viens tūkstotis seši simti divdesmit astoņi *euro* un 00 centi).
2. Pasūtītājs veic līguma summas samaksu **30 (trīsdesmit) dienu laikā** no kvalitatīvi izpildīta Pasūtījuma nodošanas – pieņemšanas akta parakstīšanas. Maksājums tiek izpildīts pamatojoties uz Piegādātāja izsniegtu rēķinu. Priekšapmaksa nav paredzēta.
3. Samaksu Pasūtītājs veic, pārskaitot līgumcenu Piegādātāja rēķinā norādītajā bankas norēķinu kontā. Par samaksas dienu uzskatāma diena, kurā Pasūtītājs veicis bankas pārskaitījumu.
4. Piegādātājs, sagatavojot rēķinu, iekļauj tajā informāciju ar pasūtījuma pilnu nosaukumu un numuru, kā arī Līguma numuru un noslēgšanas datumu. Ja Piegādātājs nav iekļāvis šajā Līguma punktā noteikto informāciju rēķinā, Pasūtītājs ir tiesības prasīt Piegādātājam veikt atbilstošas korekcijas rēķinā.

**V. Pasūtījuma pieņemšanas kārtība un pretenzijas**

1. Pēc Pasūtījuma pilnīgas izpildes, Piegādātājs divu dienu laikā iesniedz Pasūtītājamparakstītu Pasūtījuma nodošanas-pieņemšanas aktu un apmaksas dokumentus.
2. pasūtītājs piecu darba dienu laikā pēc Pasūtījuma nodošanas-pieņemšanas akta saņemšanas pārbauda Inventāra atbilstību Līguma noteikumiem un pieņem Pasūtījumu, parakstot Pasūtījuma nodošanas-pieņemšanas aktu, vai iesniedz Piegādātājam motivētu atteikumu pieņemt izpildīto Pasūtījumu.
3. Pasūtītāja motivēta atteikuma gadījumā, Piegādātājs ar saviem spēkiem un par saviem līdzekļiem novērš trūkumus un defektus, ja tie radušies Piegādātāja vainas dēļ, veic trūkumu novēršanu. Pēc trūkumu novēršanas Piegādātājs atkārtoti iesniedz Pasūtītājam Pasūtījuma nodošanas-pieņemšanas aktu. Pasūtītājs atkārtotu Inventāra pieņemšanu veic Līguma 15.punktā minētajā kārtībā.
4. Pasūtījuma izpildes diena ir diena, kad Inventāru ir piegādātas un Piegādātājs iesniedzis Pasūtītājam nodošanas – pieņemšanas aktu, ja Pasūtītājs, pieņēmis Inventāru Līgumā noteiktajā kārtībā.
5. Inventāru pāriet Pasūtītāja īpašumā ar dienu, kad Piegādātājs to ir piegādājis un Pasūtītājs veicis pilnu līgumcenas samaksu.

**VI. Garantija**

1. Piegādātājs garantē Inventāra kvalitāti **24 (divdesmit četru) mēnešu** laikā no Pasūtījuma nodošanas – pieņemšanas akta parakstīšanas dienas. Garantijas laikā Piegādātājs veic Inventāra vai Inventāra atsevišķu daļu nomaiņu vai bezmaksas remontu, ja bojājums nav radies Pasūtītāja vai trešo personu vainas dēļ.
2. Piegādātājs garantijas termiņa laikā veic jebkura veida defektu novēršanu par saviem līdzekļiem 21 (divdesmit vienas) dienas laikā no Pasūtītāja rakstiskas pretenzijas saņemšanas dienas vai citā ar Pasūtītāju rakstiski saskaņotā termiņā. Par katra bojājuma konstatēšanas gadījumu Puses paraksta aktu.
3. Piegādātājs neatbild par iespējamiem Inventāra defektiem, kas radušies garantijas laikā Pasūtītāja vai trešo personu vainas dēļ.

**VII. Pušu atbildība**

1. Ja Piegādātājs nokavējis Līgumā noteikto piegādes termiņu, Pasūtītājam ir tiesības pieprasīt Piegādātājam līgumsodu 0,2 % (nulle komats divu procentu) apmērā par katru nokavēto dienu no kopējās līgumcenas, bet ne vairāk kā 10% (desmit procentus) no kopējās līgumcenas.
2. Ja Pasūtītājs aprēķinājis Līgumā noteikto līgumsodu, Pasūtītājam ir tiesības ieturēt līgumsodu no Piegādātājam maksājamās summas, rakstiski paziņojot par to Piegādātājam.
3. Ja Pasūtītājs nokavējis Līgumā noteikto maksājumu termiņu, Piegādātājam ir tiesības pieprasīt Pasūtītājam samaksāt nokavējuma procentus 0,2% (nulle komats divu procentu) apmērā no nokavētā maksājuma summas par katru nokavēto dienu, bet ne vairāk kā 10% (desmit procentus) no nokavētā maksājuma summas.
4. Puses ir atbildīgas par Līgumā noteikto saistību neizpildi, kā arī par zaudējumiem, ko tās Līguma izpildes gaitā savas vainas dēļ radījušas otrai Pusei.
5. Līgumsoda samaksa neatbrīvo Puses no Līguma izpildes pienākuma, tai skaitā neatbrīvo Piegādātāju no pienākuma novērst Inventāra neatbilstības un nepilnības.

**VIII. Līguma darbības termiņš un izbeigšanas kārtība**

1. Līgums stājas spēkā no parakstīšanas brīža un darbojas līdz Līguma saistību izpildei.
2. Līgums var tikt grozīts, papildināts, pārtraukts vai tā termiņš pagarināts tikai pēc Pušu savstarpējās vienošanās, kas noformētas rakstveidā.
3. Pasūtītājs ir tiesīgs nekavējoties vienpusēji atkāpties no Līguma izpildes bez jebkādu zaudējumu atlīdzināšanas Piegādātājam, par Līguma izbeigšanu rakstiski paziņojot Piegādātājam, ja:
   1. Piegādātājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;
   2. ir uzsākta Piegādātāja maksātnespējas vai bankrota procedūra, vai tā darbība ir pārtraukta vai apturēta;
   3. Piegādātājs kavē Līguma izpildi vairāk par divām nedēļām.

**IX. Nepārvarama vara**

1. Puses tiek atbrīvotas no atbildības par Līguma nepildīšanu, ja tā rodas pēc Līguma noslēgšanas nepārvaramas varas vai ārkārtēju apstākļu ietekmes rezultātā, kurus attiecīgā no Pusēm vai Puses kopā nevarēja ne paredzēt, ne novērst, ne ietekmēt, un, par kuru rašanos nenes atbildību, tas ir, stihiskas nelaimes, valsts varas, pārvaldes un pašvaldību pieņemtie ārējie normatīvie akti, kas tieši ietekmē Līguma izpildi.
2. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.

**X. Noslēguma jautājumi**

1. Visi strīdi, kas rodas Līguma sakarā, vispirms tiek risināti savstarpējās sarunās. Ja sarunu gaitā vienošanās vai izlīgums nav panākts, strīds tiek izšķirts tiesā Latvijas Republikas normatīvajos aktos noteiktajā kārtībā.
2. Līgums pilnībā apliecina Pušu savstarpējo vienošanos. Nekādi mutiski papildinājumi netiks uzskatīti par Pusēm saistošiem Līguma noteikumiem. Jebkuri grozījumi Līguma noteikumos stājas spēkā tikai tad, kad tie ir noformēti rakstiski un tos ir parakstījusi katra no Pusēm.
3. Pušu reorganizācijas gadījumā visas Līgumā noteiktās tiesības un saistības pāriet Pušu tiesību un saistību pārņēmējiem.
4. Savstarpējās Pušu attiecības, kas netika paredzētas parakstot Līgumu, ir regulējamas saskaņā ar Latvijas Republikā spēkā esošiem normatīviem aktiem.
5. Visi paziņojumi Līguma sakarā izdarāmi uz Līguma rekvizītos norādītajām adresēm, un visos paziņojumos (sarakstē, apmaksas dokumentos u.c. dokumentos) Pusēm jānorāda Līguma numurs.
6. Līgums sastādīts uz 4 lapām ar pielikumu uz 17 lapām, parakstīts divos identiskos eksemplāros, kuriem ir vienāds juridiskais spēks un no kuriem viens glabājas pie Pasūtītāja un otrs – pie Piegādātāja.

**XI. Pušu atbildīgās personas**

1. Par Līguma organizatorisko izpildi, kvalitātes uzraudzību pilnvarotā persona no Pasūtītāja puses:

|  |
| --- |
| Vārds, uzvārds: **Valērija Petrova,** |
| Amats: juriskonsukta p.i., |
| Tālrunis: + 371 654 24233. |

1. Par Līguma organizatorisko izpildi, kvalitātes uzraudzību pilnvarotā persona no Piegādātāja puses:

|  |
| --- |
| Vārds, uzvārds: **Anthony Briggs,** |
| Amats: uzņēmuma direktors, |
| Tālrunis: +44 768438233. |

Pielikumā: Piedāvājuma kopija uz 17 lp.

**XII. Līdzēju rekvizīti**

|  |  |
| --- | --- |
| **Pasūtītājs:**  **Daugavpils pilsētas dome**  reģ.Nr.90000077325  K.Valdemāra ielā 1, Daugavpilī, LV-5401  AS SWEDBANK  Kods: HABALV 22  Konts: LV69 HABA 0001 4020 4125 0  Domes izpilddirektore  \_\_\_\_\_\_\_\_\_\_\_\_\_\_\_\_I.Goldberga | **Piegādātājs:**  **Uzņēmums “3Sixtysports Limited”**  reģ.Nr.013076V  12 Mount Havelock, Douglas, Isle of Man (British Isles) IM1 2QG  **ALIOR BANK** SPOLSKA, AKCYJNA Z SIEDZIBA W WARSZAWIE PRZY ULICY AL.JEROZOLIMSKIE 94 Swift / Bic code:  ALBPPLPW **Account number:** PL 29 2490 0005 0000 4600 3362 0492.  Uzņēmuma direktors  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ A.Briggs |